ബ്രസീല്, അര്ജന്റീന ജയത്തില് സാന്റിയാഗോ ചിലി: ഖത്തര് ലോകകപ്പ് ഫുട്ബോള് യോഗ്യത ലാറ്റിന് അമേരിക്കന് മേഖലയില് തുടര്ച്ചയായ ഏഴാം ജയവുമായി ബ്രസീല്. രണ്ടാം പകുതിയില് പകരക്കാരാനായി ഇറങ്ങിയ എവര്ട്ടണ് റിബെയ്റോയുടെ ഗോളില് ബ്രസീല് 10ന് ചിലിയെ തോല്പ്പിച്ചു. പത്തു ടീമുകളുള്ള ലാറ്റിന് അമേരിക്കന് യോഗ്യതാ മത്സരങ്ങളില് ഏഴു മത്സരവും ജയിച്ച ബ്രസീല് 21 പോയിന്റുമായി ഒന്നാം സ്ഥാനത്താണ്. തോല്വിയറിയാതെയുള്ള മത്സരങ്ങളുടെ എണ്ണം അര്ജന്റീന 21 ആക്കി. ലോകകപ്പ് യോഗ്യതാ മത്സരത്തില് അര്ജന്റീന 31ന് വെനസ്വേലയെ തോല്പ്പിച്ചു. ലൗടാരോ മാര്ട്ടിനസ്, ജോക്വിന് കൊറേയ, എയ്ഞ്ചല് കൊറേയ എന്നിവരാണ് അര്ജന്റീനയ്ക്കായി ഗോള് നേടിയത്. 15 പോയിന്റുമായി അര്ജന്റീന രണ്ടാം സ്ഥാനത്താണ്.